अपन पहिल कविता संग्रह 'प्रतिवादी हम' (2013) केर बाद काव्य लेखन कें अबाध रखैत युवा रचनाकार नारायण झाक दोसर कविता संग्रह (2017) मे प्रकाशित भेल 'अविरल-अविराम'. एहि संग्रह मे कुल सत्तहत्तरि गोट कविता अछि. प्रायः समस्त कविता प्रवाहमय, सहज ओ सरल प्रकृतिक अछि. सामान्य व्यवहारक शब्दावली ओ विन्यास मे वर्तमानक चिंतन एहि संकलनक खास विशेषता अछि.
 कवि समय ओ समाजक विभिन्न विडंबना आ कटु सत्य पर कलम चलबैत राज ओ समाजक व्यवस्था कें सुचारू एवं सुव्यवस्थित करबाक आग्रही छथि. जाहि सं समाज ओ सभ्यता अपना लक्ष्य दिस अविरल-अविराम बढ़ैत रहए.
 हमर कविता'
मशीन होइत मनुक्ख, मनुक्खक बदलैत सोच-स्वभाव, धर्म स्थल पर क्षुद्र स्वार्थक लक्ष्य, राजनीति, गामक अधोगति, विधवाक मनःस्थिति, बूढ़क स्थिति, बलि-प्रथाक विरोध, भ्रष्टाचार आदि आ अन्य विडंबना कें विषय बना कवि सुन्नर कविता सभ लिखलनि अछि.
 हे देव!
 जुड़ेतै आत्मा'
ई पांति सभ मनुक्खक संवेदनहीनता पर कसगर व्यंग्य थिक. ओना एहि संकलन मे 'टीस', 'बेपर्द', 'लाज पी चुकल छी', 'प्लास्टिक सर्जरी' आदि किछु आओरो कविता सभ अछि जे व्यंग्य कविता अछि. आ से नीक उसरल छनि. महाकवि लालदास केँ सेहो एकटा कविताक माध्यमे नमन क' कवि पूर्वजक प्रति कृतज्ञ होइत छथि.
 अपनहुं प्रतिष्ठा बचा लिअय (प्रतिष्ठा बचाउ)'
गोटे-गोटे कविता मे प्रवाहक कमी, वर्तनीक गलती, कचकुह सन बगए आदि अवश्य छनि. मुदा हमरा संतोष अछि जे अपन पहिल कविता संग्रह सं एहि दोसर संग्रहक कविता मे कवि आगां बढ़लाह अछि. हिनक काव्य लेखन निरंतर निखरि रहल छनि.
 जओ देखल जाए त' समाजक प्रति कविक व्यापक दृष्टिकोण छनि. समाजक विभिन्न विडंबना कें कतिया कवि एकटा सुव्यवस्थित ओ उदार समाजक निर्माणक आग्रही छथि. अपन कविताक माध्यमे मानवता कें उन्नत करबाक आकांक्षी छथि.
 विषयक विविधता, व्यापक दृष्टिकोण, उदार विचार, सहजता ओ सरलता, नीक प्रस्तुति आदि गुणक कारणे प्रस्तुत संग्रह पठनीय अछि. कवि कें शुभकामना! 